section_heading: Prvi svjetski rat
paragraph_text: Nakon ulaska Rumunjske u rat na strani Antante Georgescu je imenovan zapovjednikom V. korpusa. Navedeni korpus sastojao se od 10. divizije kojom je zapovijedao Artur Vatioianu i 15. divizije kojom je zapovijedao Eremia Grigorescu, te je predstavljao pričuvu rumunjskog Glavnog stožera. Petim korpusom Georgescu je zapovijedao do 10. listopada 1916. kada je korpus raspušten.